
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 133
                                                                 din 30 iunie 2025
privind închirierea directă a unui imobil de natură teren

Consiliul Local al Municipiului Sighişoara, întrunit în ședință ordinară,

 
Luând act de proiectul de hotărâre, înregistrat cu nr. 18.273/04.06.2025 şi la Consiliul Local Sighișoara cu nr. 19.739/17.06.2025, de referatul de aprobare, înregistrat cu nr. 18.272/04.06.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 16.231/15.05.2025, prin care domna Jeleriu Felicia - Eugenia, solicită închirierea directă a terenului, în suprafață de 360 mp., aferent imobilului casa de locuit aflat în proprietate, situat în municipiul Sighișoara, str. Miron Neagu, nr. 13, înscris în C.F. nr. 54929 Sighișoara (C.F. vechi: 11994), nr. cad. 2169, nr. top. 3364/1/1/1/1/1/2/2/13;

Având în vedere că potrivit extrasului de carte funciară nr. 54929 Sighișoara, terenul intravilan aferent construcției C1, proprietatea solicitantei Jeleriu Felicia - Eugenia și a soțului acesteia Jeleriu Ioan, dobândită prin cumpărare de la domnul Belea Tudorel, potrivit contractului de vânzare, încheiat cu acesta din urmă și autentificat cu încheierea de autentificare nr. 853/29.04.2025 de B.I.N. Urian Marcel Cosmin, teren situat în municipiul Sighișoara, str. Miron Neagu, nr. 13, are o suprafață totală de 360 mp., cu categoria de folosință curți - construcții (nr. cad. 2169, nr. top. 3364/1/1/1/1/1/2/2/13) și se află în administrarea municipiului;

Având în vedere că în inventarul Municipiului Sighișoara, terenul înscris în C.F. 54929 Sighișoara, este cuprins ca aparținând domeniului privat, având nr. de inventar 51.464;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

 Având în vedere prevederile Legii nr. 227/2015 privind Codul Fiscal, cu modificările și completările ulterioare;

 Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Ținând cont de prevederile Hotărârii Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

 Ținând cont de faptul că în urma închirierii directe a terenului se aduc venituri suplimentare la bugetul local;
 Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 18.274/04.06.2025, prin care se propune închirierea directă a unui imobil de natură teren;

 Având în vedere avizele favorabile ale tuturor comisiilor pe domenii de specialitate;
 În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
      H O T Ă R Ă Ş T E:
Art. 1. (1) Se aprobă închirierea directă a terenului aferent imobilului – construcție, în suprafață de 360 mp., situat în municipiul Sighișoara, str. Miron Neagu, nr. 13, jud. Mureș, înscris în C.F. nr. 54929 Sighișoara (C.F. vechi: 11994), nr. cad. 2169, nr. top. 3364/1/1/1/1/1/2/2/13, către domna Jeleriu Felicia-
Eugenia și soțul Jeleriu Ioan, proprietari ai imobilului de natură casă de locuit edificată pe acest imobil de natură – teren și situat la aceeași adresă, cu destinația de teren aferent proprietății personale a solicitanților amintiți și cu categoria de folosință curți - construcții.

(2) Chiria va fi de 360 lei/an, respectiv 1 leu/mp./an, stabilită conform art. 5 alin. (1) din Anexa nr. 8 - Nivelul taxelor și chiriilor pentru bunurile aparținând domeniului public sau privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025.

(3) Valoarea chiriei va fi achitată semestrial, cu termen scadent la 31 martie, respectiv 30 septembrie a fiecărui an și se va indexa anual cu indicele de inflaţie. Indexarea va opera începând cu anul calendaristic următor anului de încheiere a contractului.

(4) Durata închirierii va fi de 5 (cinci) ani, respectiv de la data de 01.07.2025 până la data de 30.06.2030, cu posibilități de prelungire stabilite prin contract. 

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe și Executare Creanțe – Direcția Economică şi Compartimentul Juridic din cadrul Municipiului Sighişoara.

Art. 3. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.
14 ex.    

B.A. 

